En a Segunda Guerra Mundial as potencias d'o Eixe dioron o poder a os ustaixas pa que formasen o Estau Independient de Croacia, estau formau con o territorio Crovate ixamplau con Bosnia-Herzegovina y Sirmia, pero sin Dalmacia. En este estau os bosniacos musulmans fuoron consideraus crovates, manimenos se persiguió a os serbos, y en menor mesura a os chitans y chudeus. Manimenos ni os ustaixas ni os alemans no podeban controlar tot o territorio, a on operaban guerrillers monarquicos serbos y os partisans comunistas de Josip Broz Tito, os qui a la fin vencioron. Os tres bandos estioron responsables de grans mortalera d'opositors y miembros d'as nacionalidatz que consideraban enemigas. A derrota d'o Eixe y d'os ustaixas en a Segunda Guerra Mundial suposó a reconstrucción de Yugoslavia, pero como estau comunista. A Yugoslavia de Tito recuperó Istria y Dalmacia. Bi habió una guerrilla crovata anticomunista dica 1950, dimpués Titó una paz y estabilidat que duró decadas. Os franciscans aduyoron a part d'os crovates refuchiaus u exiliaus en países como Espanya.